રાગને મુખ્ય સગપણ છે લસ્ટ સાથે. મદ, વિલાસ, વાસના, લોલુપતા, હવસ. શરીર જ ‘ને અજ્ઞાન જેવા સમાનાર્થી જેના હોય એ શબ્દ કમ ના હોય. લસ્ટર એ શબ્દની દેન છે. પ્રભા, આભા કરતાં કાબેલ પર્યાય છે લક્ષ્મી, શ્રી. શુભા(લાભા નહીં). રાગ ‘ને રોગ બંનેનું કુટુંબીજન છે રસ. આયુર્વેદ મુજબ કુલ સાત ધાતુના બનેલા શરીરયંત્રમાં અનન્ય ધાતુ છે રસ. સરવું પરથી જે શબ્દ બન્યો તે સીરમ. શરીરનો સાર. શુક્ર, જેની સાથે પેશનનો હિસાબ ચાલે. અલબત્ત, આ રાગ ‘ને રસમાં ઘણો ફરક. એમાં રસપરમ ફરક એ કે રાગનું ફળ એટલે રોગ. ‘ને રસનું ફળ એટલે રાસ.